- Hindi News
- National
- ~90 वाला मिल्क केक घटिया, गोलगप्पे के पानी में रंग, सेंट डाल बनाया देसी घी
~90 वाला मिल्क केक घटिया, गोलगप्पे के पानी में रंग, सेंट डाल बनाया देसी घी
जिलेमें सैकड़ों दुकानों पर पांच-पांच रुपए में प्रति पीस और 90 रुपए प्रति किलो में बिकने वाला मिल्क केक खाने लायक नहीं है। सीएम स्क्वायड एफडीए द्वारा शहर के मयूर विहार इलाके में पकड़ी गई 1.25 क्विंटल मिल्क केक की जांच रिपोर्ट यही कह रही है। लैब की रिपोर्ट में मिल्क केक के सेंपल सबस्टैंडर्ड पाए गए हैं।
यही नहीं माडल टाउन की दुकान के गोल गप्पे के पानी में रंग पाया गया है, जबकि 250 रुपए प्रति किलो के भाव बिकने वाले देसी घी में सेंट (एथेंस) मिला है। वनस्पति घी में इसे मिलाकर बेचा जा रहा था। इन खाद्य सामग्रियों की जांच रिपोर्ट में सामने आई निम्न स्तर की गुणवत्ता ने जनता के स्वास्थ्य की चिंता बढ़ा दी है क्योंकि अब तक ये प्रतिष्ठान जाने कितना माल बेच चुके हैं। वहीं, अब होली पर्व को देखते हुए एक बार फिर मिलावट का बाजार गर्म है। वहीं, अभी तक छापामार कार्रवाई शुरू नहीं हुई है।
^मिल्क केक, घी गोल गप्पे के पानी की सैंपल रिपोर्ट गई है। ये पदार्थ रिपोर्ट में अनसेफ बताए गए हैं। इन्हें नोटिस भेजा जाएगा। यदि दुकानदार दोबारा जांच कराना चाहता है तो करा सकता है। इसके बाद केस किया जाएगा। होली पर्व को देखते हुए सैंपलिंग की जाएगी। मिलावटी सामान की बिक्री नहीं होने दी जाएगी। ऐसा करने वालों के खिलाफ सख्त कार्रवाई होगी। -डॉ.केएल मलिक, डिप्टी सिविल सर्जन।
यहां होती है ज्यादा सप्लाई
सस्तीमिठाइयों की ज्यादा खपत ग्रामीण इलाकों में है। शहर में भिवानी चुंगी, हिसार रोड, दिल्ली रोड, बहुअकबरपुर, सिंहपुरा, चमारिया, सुनारिया, सब्जी मंडी इलाके में भी इसकी बिक्री हो रही है।
60 में खरीद 90 में बिक्री
दिल्लीसुल्तानपुर अमन विहार में मिलावटी मिल्क केक अन्य खाद्य सामग्री बनाने की फैक्ट्री चलती है। यहीं से सामान खरीद कर शहर लाया जाता है। यहां खरीद रेट करीब 60 रुपए है। इसे 80 से 90 रुपए में बेचा जाता है। अकेले रोहतक में रोजाना करीब 1.25 क्विंटल मिल्क केक की खपत है। यह शहर में चाय कन्फेक्शनरी की छोटी दुकानों पर भी उपलब्ध है।
अब भी बिक रहा 250 रुपए किलो देसी घी
फूडएंड ड्रग एडमिनिस्ट्रेशन (एफडीए) ने नौ फरवरी को सांपला रोहतक इलाके में सैंपलिंग की थी। यहां से खाद्य सामग्री में मिलावट के चलते सैंपल लेकर जांच के लिए लैब भेजे गए। शहर के मॉडल टाउन इलाके में चौकी के पास एक दुकान पर गोल गप्पे के पानी में मिलावट की शिकायत पर कार्रवाई की गई। यहां से पानी सांपला में 250 रुपए किलो बिक रहे देसी घी और देगी मिर्च का सैंपल लिया गया। सैंपल जांच के लिए भेज दिए गए हैं। गाेलगप्पे के पानी में रंग मिलाने की पुष्टि हुई है। इसके अलावा सांपला में हरियाणा डेयरी फार्म पर 250 रुपए किलो के भाव बिक रहे देसी घी की गुणवत्ता परखने के लिए लिया गया सैंपल अनसेफ मिला है। इस देसी घी में सेंट मिला है। वनस्पति घी तेल में सेंट की मिलावट से देसी घी बनाकर बेचा जा रहा है। ऐसा घी अब भी धड़ल्ले से बिक रहा है।
दिल्ली से हो रही है मिलावटी मिल्क केक की सप्लाई
सीएमस्क्वायड ने 27 जनवरी को छापा मारकर शहर के मयूर विहार इलाके से भारी मात्रा में मिलावटी खाद्य सामग्री बरामद की। इसमें मिल्क केस समेत अन्य खाद्य सामग्री शामिल है। मिल्क केक 1.25 क्विंटल था। इसे फूड एंड ड्रग एडमिनिस्ट्रेशन विभाग की मौजूदगी में जमीन में दबाकर नष्ट कराया गया था। सीएम स्क्वायड को संदिग्ध वैन नजर आई थी। इसकी पड़ताल करने पर मिलावटी सामान दिल्ली से लाकर यहां बेचे जाने का पर्दाफाश हुआ। मयूर विहार में राम सिंह का मकान किराए पर लेकर बिहार के बनकटा गांव का रामहित शाह ने यहां गोदाम बनाया हुआ था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva